**UPISI U PRODUŽENI BORAVAK ZA ŠK. GODINU 2019./2020.**

Jedinstven mjesečni iznos sudjelovanja roditelja učenika s prebivalištem na području Grada Zagreba u cijeni programa produženog boravka iznosi **200,00 kuna**, plaća se za **10 mjeseci (rujan-lipanj)**, i može se umanjiti ako roditelji ostvaruju sljedeće olakšice:

**Olakšice u plaćanju imaju roditelji učenika s prebivalištem na području Grada Zagreba za:**

1. dijete osobe s invaliditetom (100% i 90%) - oslobađa se obveze sudjelovanja u cijeni programa,
2. dijete osobe s invaliditetom (od 80% do 60%) - plaća 50% od iznosa sudjelovanja u cijeni programa,
3. dijete osobe s invaliditetom (50% i manje) - plaća 75% od iznosa sudjelovanja u cijeni programa,
4. treće i svako daljnje dijete iste obitelji u programu produženog boravka - oslobađa se obveze sudjelovanja u cijeni programa,
5. drugo dijete iste obitelji u programu produženog boravka - plaća 75% od iznosa sudjelovanja u cijeni programa,
6. dijete samohranog roditelja - plaća 75 % od iznosa sudjelovanja u cijeni programa,
7. dijete čija se obitelj koristi pravom na zajamčenu minimalnu naknadu u sustavu socijalne skrbi - oslobađa se obveze sudjelovanja u cijeni programa.

**Škola će pravo na olakšice u plaćanju utvrditi na temelju sljedećih dokaza:**

1. dokaz o prebivalištu djeteta: uvjerenje MUP-a o prebivalištu djeteta ili pisana privola roditelja da gradska školska ustanova može sama - preko nadležnog gradskog ureda provjeriti podatak o prebivalištu djeteta i boravišta građana;
2. dokaz o samohranosti roditelja: rodni list djeteta, smrtni list za preminulog roditelja/staratelja ili potvrda o nestanku drugog roditelja/staratelja ili rješenje Centra za socijalnu skrb o privremenom uzdržavanju djeteta;
3. dokaz o statusu osobe s invaliditetom i postotku invalidnosti: rješenje o statusu invalida Domovinskog rata s podatkom o postotku invalidnosti, odnosno rješenje o statusu osobe s invaliditetom i postotku invalidnosti;
4. dokazi o pravu na zajamčenu minimalnu naknadu: rješenje Centra za socijalnu skrb o pravu na zajamčenu minimalnu naknadu.

**Predaja dokumenata za ostvarivanja prava na olakšice i potpisivanje Ugovora o programu produženog boravka obavljat će se u tajništvu škole u sljedećim terminima:**

1. utorak **11. lipnja 2019**. u vremenu od **13:00 – 17,00 sati**
2. srijeda **12. lipnja 2019.** u vremenu od **7,30 – 11,00 sati**
3. četvrtak **13. lipnja 2019**. u vremenu od **13,00 – 17,00 sati**
4. petak **14. lipnja 2019**. u vremenu od **7,30 – 11,00 sati**

**Roditelji koji ne mogu doći na potpisivanje ugovora u danim terminima neka se telefonski jave u tajništvo škole.**

**Roditelji se obavještavaju da bez potpisanog Ugovora neće biti moguće uključenje njihovog djeteta u produženi boravak!**